
EKSAMEN

LO157H Vitenskapsteori, forskningsmetode og etikk

5. juni 2007

Individuell flervalgstest

NB! Vær oppmerksom på at det noen ganger spørres etter mest riktig svaralternativ

og andre ganger etter minst riktig (galt) svaralternativ.

1. Sett ring rundt det svaralternativet som er mest riktig.
Vitenskapelig kunnskap søker sannheten gjennom….
A. Daglige observasjoner

B. Vitenskapelig metode

C. Testing av påstander om virkeligheten

D. Diskusjon med en kollega

2. Sett ring rundt det svaralternativet som er  mest riktig.

Positivismen ……

A. Har sitt utspring i humanistisk tankegang

B. Har sitt utspring i naturvitenskapelig tankegang

C. Har sansen for relativistisk tankegang

D. Har sansen for en positiv innlevelse

3. Sett ring rundt det svaralternativet som er mest riktig.

Hermeneutikken…. 

A. Er opptatt av å oppnå sikker kunnskap

B. Mener at kilden til kunnskap er det vi kan iaktta med våre sanser

C. Er en form for fortolkningslære

D. Er opptatt av at data kan kvantifiseres

4. Sett ring rundt det svaralternativet som er mest riktig.
Induksjon i vitenskapelig sammenheng betyr…..
A. At man trekker allmenne, generelle konklusjoner ut fra empiriske fakta

B. At man foretar en kvalitativ undersøkelse

C. At man bruker logisk sans i kunnskapsutvikling

D. At man er opptatt av kildekritikk

5. Sett ring rundt det svaralternativet som er minst riktig (galt).

Reliabilitet betyr….

A. At målingene er korrekt utført
B. At resultatene er pålitelige

C. At man har stilt de riktige spørsmålene

D. At man lykkes med å eliminere tilfeldighetsfaktorer

6. Sett ring rundt det svaralternativet som er minst riktig (galt).
Validitet betyr…..

A. At undersøkelsen bygger på kontrollerte data

B. At undersøkelsen gir svar på problemstillingen

C. At resultatene er gyldige

D. At man undersøker det man vil undersøke
7. Sett ring rundt det svaralternativet som er mest riktig.

Et paradigmeskifte betyr i følge Thomas Kuhn……

A. At man tankemessig tilpasser seg ny kunnskap

B. At samfunnet påvirker menneskers oppfatning av virkeligheten

C. At forskning fremmer middelklassens interesser
D. At vitenskapen driver kvinneundertrykking

8. Sett ring rundt det svaralternativet som er mest riktig.

Å være rasjonell betyr i vitenskapelig sammenheng…..

   A. At man handler raskt

   B. At man er økonomisk

   C. At man foretar fornuftige vurderinger

   D. At man er følelseskald
9. Sett ring rundt det svaralternativet som er minst riktig (galt).

En undersøkelse/forskningsoppgave har som formål å være…

A. Eksplorerende (oppdagende)

B. Underholdende

C. Beskrivende

D. Forklarende

10. Sett ring rundt det svaralternativet som er minst riktig (galt).

En kvantitativ metode kan benyttes …..
A. Når en ønsker å gå i bredden

B. Når det er få variabler som inngår i undersøkelsen

C. Når en ønsker å ha nærhet til undersøkelsesfeltet

D. Når en ønsker å benytte mange enheter i undersøkelsen

11. Sett ring rundt det svaralternativet som er minst riktig (galt).
Ved kvantitativ metode er det vanlig å benytte følgende teknikker for informasjonsinnhenting:

A. Spørreskjema

B. Åpne/ustrukturerte intervju

C. Eksperiment

D. Strukturert intervju

12. Sett ring rundt det svaralternativet som er minst riktig (galt).

Utvalg av enheter til en kvantitativ undersøkelse kan foregå på følgende måter:

A. Velger noen få som en tror kan gi de beste svarene

B. Velger tilfeldig blant en gruppe som en ønsker å undersøke

C. Foretar en stratifisert utvelging

D. Foretar en klyngeutvelging

13. Sett ring rundt det svaralternativet som er minst riktig (galt).
En kvalitativ metode egner seg ….
A. Når en har liten forkunnskap om fenomenet en ønsker å undersøke

B. Når det definerte problemet er målbart i form av tall

C. Når en ønsker å få en helhetlig forståelse av problemet en ønsker å undersøke

D. Når det ikke er behov for generalisering

14. Sett ring rundt det svaralternativet som er minst riktig (galt).
Ved bruk av observasjon som teknikk for informasjonsinnhenting er det viktig at.. …

A. En observerer alt som foregår

B. En foretar en systematisk planlegging av observasjonen
C. En inngår i den situasjonen som en skal observere
D. En ikke forstyrrer den naturlige atferden til undersøkelsesobjektene

15. Sett ring rundt det svaralternativet som er minst riktig (galt).
Innsamlet materiale til en kvalitativ undersøkelse må bearbeides ved hjelp av ..

A. En hermeneutisk tolking
B. En statistisk beregning
C. En leting etter sammenhenger
D. En kategorisering
16. Sett ring rundt det svaralternativet som er minst riktig (galt).

En substansiell forklaring av informasjonen er…

A. En vurdering av resultatenes reliabilitet

B. En tolking av informasjonen på bakgrunn av for eksempel enhetenes egenskaper
C. En beskrivelse av resultatene

D. En tolking av resultatene i forhold til problemstillingen

17. Sett ring rundt det svaralternativet som er minst riktig (galt).
Rapporten må skrives slik at….

A. Problemet er vidt formulert

B. Teori og tidligere undersøkelser rundt problemet kommer klart frem

C. Metoden for undersøkelsen er beskrevet og vurdert

D. Konklusjonen blir klargjort

18. Sett ring rundt det svaralternativet som er minst riktig (galt).
Forskningsetiske problemer er knyttet til….

A. Bruk av ressurser

B. Forskningsprosessen

C. Personvern

D. Bruk av forskningsresultater

19. Sett ring rundt det svaralternativet som er minst riktig (galt).
Medisinsk forskning reguleres av ulike lover som

A. Smittevernloven
B. Helsepersonelloven
C. Forvaltningsloven

D. Janteloven

20. Sett ring rundt det svaralternativet som er minst riktig (galt).
Informert samtykke innebærer at….
A. Informanten deltar frivillig
B. Informanten er godt informert

C. Informanten deltar på deler av undersøkelsen

D. Informanten har forstått hva undersøkelsen går ut på

21. Sett ring rundt det svaralternativet som er minst riktig (galt).
Bioteknologiloven inneholder bestemmelser om….

A. Lagring av befruktede egg

B. Fremstilling av arvemessige like individer

C. Godkjenning av institusjoner som skal utføre gentesting og genterapi

D. Bruk av biologisk forskning

22. Sett ring rundt det svaralternativet som er mest riktig.
Genetiske opplysninger kan brukes til….

A. Å bestemme innbetalingspremien ved livsforsikringer

B. Å sortere søkere til stillinger

C. Å starte behandling av en arvelig sykdom

D. Å avgjøre om en person skal få sertifikat
23. Sett ring rundt det svaralternativet som er minst riktig (galt).
Internasjonale reguleringer av medisinsk forskning er bl.a.:
A. Klimadeklarasjonen

B. Nürnbergkodeksen

C. Helsinkideklarasjonen

D. Vancouver-reglene

24. Sett ring rundt det svaralternativet som er minst riktig (galt).
Fusk i medisinsk forskning omfatter….

A. Utelatelse av uønskede data/informasjoner

B. Plagiat av andres data/informasjoner

C. Forsøkspersonene er anonyme

D. Utelatelse av medforfattere
25. Sett ring rundt det svaralternativet som er minst riktig (galt).
Bioingeniørenes yrkesetiske retningslinjer skal være…

A. Retningsgivende for hvordan bioingeniøren skal utføre en undersøkelse

B. En hjelp og støtte i vanskelige etiske situasjoner

C. Samfunnets garanti for at bioingeniøren utfører arbeidet sitt etisk forsvarlig

D. Skal hjelpe bioingeniøren til å holde en høy yrkesetisk standard
26. Sett ring rundt det svaralternativet som er mest riktig.

Etikk er…

A. Refleksjon over hva som er rett eller godt å gjøre i en bestemt situasjon

B. En handlingsregel

C. Det som er grunnleggende viktig for mennesker

D. Kjøreregler for samfunnet

27. Sett ring rundt det svaralternativet som er minst riktig (galt).
Pliktetikk kan beskrives som….

A. En deontologisk retning innen etisk teori

B. Et sett av allmenngyldige normer

C. En teleologisk retning innen etisk teori

D. En retningslinje for de gode handlinger

28. Sett ring rundt det svaralternativet som er minst riktig (galt).
De yrkesetiske retningslinjene for bioingeniører sier at…

A. Bioingeniøren skal vise respekt for menneskets iboende verdighet

B. Bioingeniøren skal vise respekt og omsorg for sine kolleger

C. Bioingeniøren skal ta ansvar for egne handlinger

D. Bioingeniøren skal utføre arbeidet sitt så raskt som mulig
29. Sett ring rundt det svaralternativet som er minst riktig (galt).
Laboratoriet har fått forespørsel om å delta i innsamling av prøvemateriale i et nytt forskningsprosjekt. Hva bør du som bioingeniør forlange av informasjon og dokumentasjon før du sier ja?

A. Bioingeniøren skal forsikre seg om at forskningsarbeidet er godkjent

B. Bioingeniøren skal forsikre seg om at han/hun får betalt for arbeidet

C. Bioingeniøren må forsikre seg om at forskningsarbeidet ikke strider mot egen overbevisning

D. Bioingeniøren må forsikre seg om at eventuelle dyreforsøk ikke medfører unødig lidelse

30. Sett ring rundt det svaralternativet som er minst riktig (galt).
Bioingeniøren er på prøvetakingsrunde og skal ta blodprøve av en eldre, alvorlig syk kvinne. De pårørende som sitter ved sengen stiller spørsmål ved nødvendigheten av prøvene. Hvilke refleksjoner gjør du deg som bioingeniør?

A. Jeg må ta prøven fordi den er bestilt.

B. Jeg må ta hensyn til pasienten og de pårørende.

C. Jeg må orientere om hensikten med prøven.

D.  Jeg må spørre legen om det er nødvendig å ta prøven 

